Apabila saintis tiba di Ngogo buat kali pertama,
mereka menemui komuniti cimpanzi yang maju.
Dalam masa beberapa dekad, komuniti itu
telah menjadi kumpulan cimpanzi terbesar
yang pernah ditemui.
Ia mengembangkan wilayah,
menguasai hutan
dan telah membina sebuah empayar.
Tapi persaingan muncul
dan empayar itu berpecah.
Sekumpulan jantan kecil yang berkuasa telah membentuk kumpulan sendiri.
Ia menjadi
ahli kumpulan barat.
Cimpanzi yang pernah hidup bersama-sama
menjadi musuh.
Dan sekarang…
persaingan itu sudah membawa maut.
NGOGO TENGAH
Baru beberapa hari berlalu
sejak ahli kumpulan tengah
menemui bangkai Pork Pie.
Tiada siapa tahu apa ia faham tentang kematian…
atau sama ada ia bersedih.
Tapi kematian Pork Pie telah memberi kesan.
Bagi cimpanzi kawasan tengah,
dunia sudah menjadi lebih berbahaya.
Bayi Christine sudah berusia sembilan bulan.
Apabila ia baru lahir,
kakaknya, Nadine, telah diabaikan.
Sekarang ia sudah besar
dan personalitinya sudah mula berkembang.
Ia sudah mula meluangkan masa dengan Nadine.
Keduanya bukan saja adik-beradik.
Keduanya berkawan baik.
Ngogo mempunyai banyak makanan
setiap kali Chrysophyllum berbuah.
Dan ia menyatukan semua cimpanzi.
Jackson masih tertekan.
Abrams sudah kembali ke tempatnya,
tapi ia takkan mengalah.
Jackson perlu tunjukkan kuasanya kepada semua cimpanzi.
Sementara Jackson merancang untuk mendominasi,
cimpanzi lain sedang mengawasi kawasan sempadan barat…
disebabkan kemunculan ancaman baru.
Abrams ada di sini.
Begitu juga dengan cimpanzi jantan lain.
Tapi semua cimpanzi itu tak tahu
bila ahli kumpulan barat akan menyerang lagi.
Kehidupan jantan alfa bukan mudah.
Tapi ia mempunyai kelebihan.
Selalunya semakin tinggi pangkat cimpanzi,
lebih banyak peluang untuk ia mengawan.
Betina dewasa seperti Bartoli
biasanya bersalin setiap lima atau enam tahun.
Anak Bartoli, Herzog, sudah berusia enam tahun.
Ia sudah bersedia untuk hamil lagi.
Genetik Jackson bukanlah yang paling teruk.
Tapi ia perlu berhati-hati.
Jackson besar, berkuasa
dan sukar diramal.
Ia perlu pastikan dirinya dan Herzog selamat…
dan memastikan Jackson tenang.
Bagi Herzog, semua ini mengelirukan.
Sebagai cimpanzi muda,
ia enggan berpisah dengan ibunya.
Dalam apa jua keadaan.
Jackson sudah mula bertindak.
Dengan melambai dahan,
ia meminta Bartoli mengikutnya…
untuk mengawan.
Bartoli nampak berminat.
Herzog cuba memisahkan keduanya.
Tapi dah terlambat.
Jackson dapat apa yang ia mahu.
Begitu juga Bartoli.
Hari ini sangat memenatkan.
Cimpanzi betina mengawan dengan banyak jantan.
Jadi tiada jaminan
Jackson akan menjadi bapa kepada anak Bartoli.
Tapi peluangnya tinggi.
Sebab ia pernah berlaku.
Walaupun Jackson tak tahu,
Herzog ialah anaknya.
Kadangkala, cimpanzi tak memburu kerana ia lapar.
Tapi sebaliknya.
Ia memburu semasa kenyang supaya ia lebih bertenaga.
Semasa Chrysophyllum berbuah,
cimpanzi akan memburu tanpa henti.
Ia takkan menyimpan makanan…
atau memikirkan sifat makanannya.
Pembunuhan sebanyak ini
menyebabkan perkongsian daging menjadi politik.
Bagi Jackson, duiker besar ini adalah peluang untuk mengukuhkan kedudukannya
dengan berkongsi bersama sekutunya.
Hari ini, ia berkongsi dengan seekor lagi cimpanzi berpengaruh.
Peterson.
Ia sama penting
dengan cimpanzi yang tak diajak.
Wilson ialah cimpanzi muda yang berpotensi.
Ia kuat
dan bercita-cita tinggi.
Ia tak diajak oleh Jackson.
Dan ia tak puas hati.
Jantan boleh jadi agresif tentang daging,
jadi cimpanzi betina perlu berhati-hati.
Christine nak berkongsi.
Dan ia sanggup mengambil risiko.
Wilson memerhatikannya dengan teliti.
Christine dapat apa yang ia nak.
Tapi ia mungkin akan dirampas.
Wilson sedang meluahkan rasa marahnya.
Mujurlah bayi itu tak cedera.
Tapi Christine perlu bawa keluarganya ke tempat yang selamat.
Ini bahagian hutan yang terpencil
dan jauh daripada cimpanzi lain.
Tapi Christine tak bersendirian.
Gus tak mampu melindunginya daripada jantan seperti Wilson.
Tapi ia boleh menenangkan hati…
Christine dan keluarganya.
Cabaran Abrams kepada Jackson telah terhenti.
Jackson mempunyai sekutu yang kuat.
Abrams pula kekurangan sokongan.
Tapi ada seekor lagi cimpanzi yang bercita-cita tinggi
dan berdendam pada Jackson.
Mungkin inilah permulaan perikatan yang menakjubkan.
Buat masa ini, Abrams dan Wilson
menyertai sekumpulan jantan yang meronda di kawasan barat.
Jackson tidak turut serta.
Ia berkuasa dalam kawasannya,
tapi Jackson takut kawasan barat.
Ia membesar di barat
dan pernah bersekutu dengan ahli kumpulan barat.
Tapi apabila ia berpecah,
Jackson keluar dari situ
untuk menjadi alfa kepada kumpulan tengah yang lebih besar.
Ketika konflik berlaku,
jantan barat menjadikan Jackson sasaran.
Ia berjaya melarikan diri.
Tapi parutnya masih ada.
Kumpulan barat merupakan ancaman kepada jantan kumpulan tengah.
Tapi kumpulan itu berdendam dengan Jackson.
Sehingga hari ini ia masih rasa takut.
KAWASAN SEMPADAN BARAT
Kawasan sempadan dipenuhi Chrysophyllum.
Kumpulan barat meluangkan banyak masa untuk makan di sini.
Selepas membunuh Pork Pie,
keyakinannya semakin bertambah.
Ada cimpanzi yang enggan berhenti setakat itu saja.
Rollins dan Damien mahukan kawasan yang lebih luas.
Jantan kumpulan barat semakin kuat.
Ia selalu menunjukkan kekuatan.
Kumpulan barat bersedia untuk bertindak.
Richmond berada di tengah-tengahnya.
Ia bukan lagi alfa,
tapi ia cimpanzi yang masih digeruni.
Bergl sudah sihat semula.
Bukan itu saja perkembangannya.
Ia juga selalu bergaul dengan Garrison
yang merupakan pengaruh baik.
Ia juga sudah mula berkawan dengan ketua peronda barat.
Bergusti boleh menguji kekuatan.
Ia memberi peluang kepada Rollins dan Damien untuk melihat kekuatan Bergl.
Kumpulan barat memerlukan semua ahlinya.
Jika kumpulan itu ingin merampas kawasan,
ia perlu bersemuka dengan kumpulan tengah di kawasannya
dan usir semuanya keluar.
Jadi ia perlukan bilangan yang ramai.
Ia akan mengembara beramai-ramai,
jantan dan betina bersama-sama.
Bartoli dan Herzog berada berhampiran kawasan sempadan
untuk berehat jauh daripada Jackson dan cimpanzi jantan lain.
Ia sangat diperlukan.
Tapi ia tak tahu apa akan berlaku.
Jika ia ditangkap,
Herzog boleh dibunuh.
Seekor jantan barat mengejar Bartoli ke arah kanopi.
Ia dan Herzog telah terpisah.
Tapi Herzog takkan tinggalkan ibunya.
Ia akan melindungi ibunya.
Ia menarik perhatian penyerang.
Tapi kedua-duanya terperangkap dalam kanopi…
bergantung kepada belas kasihan jantan kawasan barat.
Tapi kumpulan Barat tak menyerang.
Ia meneruskan perjalanan.
Kumpulan barat tak berminat dengan keluarga itu.
Bartoli dan Herzog
melarikan diri bersama.
Kumpulan barat sudah tiba di kawasan tengah.
Beberapa ekor cimpanzi mula teragak-agak.
Bagi Carson, risikonya terlalu besar.
Ia perlu utamakan keselamatan E.O.
Ramai cimpanzi betina dan cimpanzi muda
akan melarikan diri jika pertempuran berlaku.
Dan Joya
memilih untuk pulang dengan Carson.
Cimpanzi macam Bergl juga patut berpatah balik.
Ia terlalu muda dan terlalu kecil.
Tapi Bergl enggan pergi.
Keyakinannya semakin bertambah.
Baginya, konflik bukan benda asing.
Walaupun keduanya tak tahu…
ia anak Rollins.
Jantan barat sudah berada di dalam kawasan tengah.
Ia sedar yang musuh semakin menghampiri.
Kumpulan tengah pernah diserang hendap.
Tapi bukan kali ini.
Kali ini, ia sudah bersedia.
Apabila dua kumpulan besar bersemuka,
keputusannya tak dapat dijangka.
Kumpulan barat menyerang.
Kumpulan tengah membalas serangan itu.
Bergl berada di tengah-tengah.
Kumpulan barat menolak kumpulan tengah keluar.
Tapi masih ada cimpanzi yang belum menyertai pertempuran itu.
Jika kumpulan tengah ingin berlawan,
inilah masanya untuk berlawan di belakang alfa.
Jackson bersemuka dengan musuh lamanya.
Cimpanzi yang ingin membunuhnya dulu.
Jackson tidak gentar.
Kumpulannya berada di belakangnya.
Kumpulan barat berjaya diusir keluar.
Ia sedang berundur.
Kumpulan tengah berjaya menghalau pesaingnya.
Tapi Jackson cedera dalam pertempuran.
Ia telah mempertahankan wilayahnya.
Tapi apa yang dikorbankan?
Terjemahan sari kata oleh Atikah Gazzali